skside_sh_wmf

|  |  |
| --- | --- |
| Møtereferat | **Oppvekst og levekår**  Buøy skole  Postadr.: Skipsbyggergata 19, 4085 Hundvåg  Besøksadr.: Skipsbyggergata 19a  Telefon: 51913770 Faks: 51913780  E-post: [buoy.skole@stavanger.kommune.no](mailto:buoy.skole@stavanger.kommune.no)  [www.stavanger.kommune.no](http://www.stavanger.kommune.no)  Org.nr.: NO 964 965 226 |

|  |  |
| --- | --- |
| Gruppe: | Samarbeidsutvalg – Buøy skole |
| Møtested: | Teams |
| Møtedato/ -tid: | Mandag 15.februar 2021, klokka 18.00-19.30 |
| Deltakere: | Ronny Hagen (FAU), Cathrine Helland (FAU), Inger Else Thorsen (representant lærere), Nina E. Grødem (rektor), Helge Dagfinn Andersen (politiker), Siv Anitas Gundersen (lærer), elevrepresentanter |
|  |  |
|  |  |
| Forfall. | Liv Ragnhild Gundersen (kommunalt ansatt) |
| Referent: | Nina Elise Grødem |

|  |  |  |
| --- | --- | --- |
| REFERANSE NEG | JOURNALNR | DATO 18.02.21 |
|  |  |  |

| **Sak nr.:** |  |
| --- | --- |
| **Sak 01/21** | **Godkjenning av innkalling og referat**  **Vedtak: Innkalling og referat ble godkjent** |
| **Sak 02/21** | **Informasjon fra skolen/SFO:**  Skolen har ikke hatt smittetilfeller, men er fortsatt på gult nivå.  Det arbeides kontinuerlig med ny læreplan, og den siste tiden har elevengasjement og elevens medvirkning i undervisningen hatt ekstra fokus. Det har blitt informert om skolens resultater på hjemmesiden, og foreldreundersøkelsen viser god foreldretilfredshet på 6.trinn, men lavere på 3.trinn. Elevundersøkelsen (5-7 klasse) er jevnt over god, men det er noe variasjon mellom klassene, og jobbes særlig med områder som har fått lavere skåre enn ønskelig. I mars vil det bli gjennomført en foreldreundersøkelse - SFO for 2.trinn.  **Informasjon fra FAU:**  FAU har hatt tre møter så langt i skoleåret, og arbeider med å utvikle videre skole-hjem samarbeidet. Deres initiativ til digital juleavslutning og refleksvestkampanje synes å ha vært positivt for skolen. FAU har nå søkt kommunedels-utvalget om midler til mer satsing på trivselsordningen og nettvett. Foreldrene ønsker også å engasjere seg i personvern og tilganger, i forhold til bruk av Chromebooks i læringsarbeidet.  Videre skal det jobbes med å opprette en «Flinki» sykkelløype omkring skolen utover våren. Det er nå utnevnt en FAU-representant for å bedre ivareta samarbeidet knyttet til SFO.  **Informasjon fra elevrådet:** Elevene melder om god trivsel i timene, men fortsatt at enkelte elever ikke følger regelen om håndsopprekking. Dette skal derfor være en videre satsing ved skolen, og elevene skal også prøve å hjelpe hverandre. Vi fikk videre en tilbakemelding på området «motivasjon fra elevundersøkelsen, og elevene meldte inn områder som gruppearbeid, presentasjoner, praktisk arbeid og god hjelp/passe vanskelige oppgaver som eksempler på motiverende oppgaver/faktorer.  **Vedtak: Til orientering og videre oppfølging** |
| **Sak 03/21** | **Skolens økonomiske situasjon**  Skolen hadde nærmest balanse i sitt regnskap for 2020. Den siste oversikten pr. januar 2021 viser et klart merforbruk, men tallene er usikre/mangelfulle så tidligi budsjettåret.Vi følger den økonomiske situasjonen nøye opp framover.  **Vedtak: Til orientering** |
| **Sak 04/21** | **Oppdrag fra skolesjefen**  Skolen skal gi tilbakemelding knyttet til punktet «motivasjon» i elevundersøkelsen.Tilbakemeldingen skal gis fra elever (5-7 klasse), elevrådet og samarbeidsutvalget. Resultatet skal oppsummeres og sendes skolesjefen, og vil også bli gjort synlig for elever og foreldre ved skolen i etterkant.  **Vedtak: Til orientering og videre oppfølging** |
| **Sak 05/21** | **Skoleruta 2021-2022**  Forslag til ny skolerute er vedlagt, og det er nå slik at planleggingsdager er felles i Stavanger kommune. Det samme gjelder for første og siste skoledag. Skoleruten godkjennes derfor slik den foreligger.  **Vedtak: Til orientering og videre oppfølging** |
| **Sak 06/21** | **Eventuelt**  Ingen saker.  **Vedtak: Til orientering** |